**ВАЖНА ИНФОРМАЦИЯ ЗА АКРЕДИТИРАНИТЕ ОРГАНИ ЗА ОЦЕНКА НА СЪОТВЕТСТВИЕТО, ИЗВЪРШВАЩИ КОНТРОЛ НА ШУМ**

Важна информация за акредитираните органи за оценка на съответствието, които извършват контрол, съгласно НАРЕДБА № 6 от 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението, обн. ДВ БР. 58/2006

УВАЖАЕМИ ДАМИ И ГОСПОДА,

Уведомяваме ви, че в Държавен вестник брой 100/30.11.2021Г. е обнародвана Наредба за изменение и допълнение на наредба №6/2006. изменено е заглавието на наредбата - Наредба № 6 от 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението.

ТКА Органи за контрол при ИА БСА е разгледал Наредбата и одобрил становище, съгласно което публикуваното изменение и допълнение на Наредба №6/2006 в ДВ, бр. 100/30.11.2021 г. не налага промени в метода за контрол, техническите средства, компетентността на персонала и системата за управление на органите.

Акредитираните Органи за контрол с предоставен обхват на акредитация с Наредба №6/2006 могат да се позовават на Наредбата с последното й изменение и допълнение в ДВ, бр. 100/30.11.2021 г.

При следващи планови оценки на място, ИА БСА ще преиздаде сертификата за акредитация и заповедта за акредитация, приложение към него на органите за контрол с предоставен фиксиран обхват на акредитация, като се замени наредбата с последното й изменение и допълнение.

За процедури, по които предстои вземане на решение на етап след проведена оценка, акредитираните ООС е необходимо да предоставят информация пред ИА БСА по реда на т. 8.2 от BAS QR 2.

**14.01.2022г.**